**նախագիծ**

**ՈՐՈՇՈՒՄ N Ա**

**\_\_\_\_ \_\_\_\_\_\_\_\_\_\_\_\_\_\_\_\_\_ 2019թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ /ՍՈՒԲՎԵՆՑԻԱՆԵՐ/ ՍՏԱՆԱԼՈՒ ՆՊԱՏԱԿՈՎ 2019 ԹՎԱԿԱՆԻՆ ԲՅՈՒՋԵՏԱՅԻՆ ԾՐԱԳՐԱՎՈՐՄԱՆ ՀԱՅՏԵՐ ՆԵՐԿԱՅԱՑՆԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, «Բյուջետային համակարգի մասին» ՀՀ օրենքի 20-րդ հոդվածի 4-րդ կետով, Հայաստանի Հանարպետության կառավարության 2006 թվականի նոյեմբերի 16-ի «Հայաստանի Հանրապետության պետական բյուջեից համայնքներին սուբվենցիաների տարամադրման կարգը հաստատելու մասին» N 1708-Ն որոշմամբ հաստատված թիվ 1 հավելվածի 12-րդ կետով և հաշվի առնելով համայնքի ղեկավարի առաջարկությունը, ***համայնքի ավագանին*** ***ո ր ո շ ու մ  է.***

1․ Տալ համաձայնություն համայնքի ղեկավարի առաջարկությանը և թույլատրել ներկայացնելու «Կապան համայնքի բազմաբնակարան շենքերի հարթ և լանջավոր տանիքների նորոգում» և «Հասարակական տրանսպորտի աշխատանքի կազմակերպման համար ավտոբուսների ձեռքբերում» ծրագրերի հայտերը, համաձայն թիվ 1 և 2 հավելվածների։

2․ Սուբվենցիայի ստացման համար գործող կարգով կազմել և ՀՀ Սյունիքի մարզպետարան ներկայացնել «Կապան համայնքի բազմաբնակարան շենքերի հարթ և լանջավոր տանիքների նորոգում» և «Հասարակական տրանսպորտի աշխատանքի կազմակերպման համար ավտոբուսների ձեռքբերում» ծրագրերի ամբողջական փաթեթները։

2․ Սահմանել, որ ծրագրերի ներկայացման համար համայնքի 2019 թվականի բյուջեով բավարար ֆինանսական միջոցներ են նախատեսված ծրագիրն իրականացնելու և համայնքային ներդրում կատարելու համար։

**ՀԱՄԱՅՆՔԻ ՂԵԿԱՎԱՐ** [**ԳԵՎՈՐԳ**](http://192.168.0.151/Pages/DocFlow/DFRedirect.aspx?id=466&to=employee) **ՓԱՐՍՅԱՆ**

ՀԻՄՆԱՎՈՐՈՒՄ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ /ՍՈՒԲՎԵՆՑԻԱՆԵՐ/ ՍՏԱՆԱԼՈՒ ՆՊԱՏԱԿՈՎ 2019 ԹՎԱԿԱՆԻՆ ԲՅՈՒՋԵՏԱՅԻՆ ԾՐԱԳՐԱՎՈՐՄԱՆ ՀԱՅՏԵՐ ՆԵՐԿԱՅԱՑՆԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման նախագծի ընդունման նպատակը համայնքի զարգացման ծրագրով նախատեսված ծրագրերն իրականացնելու համար սուբվենցիա ստանալու նպատակով հայտեր ներկայացնելուն ավագանու համաձայնությունն ստանալն է։ Ծրագրերը ներառված են համայնքի զարգացման 2019-2023թթ ծրագրում և 2019 թվականի տարեկան աշխատանքային պլանում։

ՏԵՂԵԿԱՆՔ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ /ՍՈՒԲՎԵՆՑԻԱՆԵՐ/ ՍՏԱՆԱԼՈՒ ՆՊԱՏԱԿՈՎ 2019 ԹՎԱԿԱՆԻՆ ԲՅՈՒՋԵՏԱՅԻՆ ԾՐԱԳՐԱՎՈՐՄԱՆ ՀԱՅՏԵՐ ՆԵՐԿԱՅԱՑՆԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Ծրագրերի ընդհանուր արժեքը կազմում է 406 924 040 ՀՀ դրամ, որից տանիքների նորոգման համար՝ 322 522 040 ՀՀ դրամ, ավտոբուսների ձեռքբերման համար՝ 84 402 000 Հհ դրամ։ Համայնքի համաֆինանսավորման չափը կազմում է 166 989 716 ՀՀ դրամ, որից տանիքների նորոգման համար՝ 129 008 816 ՀՀ դրամ, ավտոբուսների ձեռքբերման համար՝ 37 980 900 ՀՀ դրամ։ Եվս 2 200 000 ՀՀ դրամ համայնքի կողմից տրամադրվել է նախագծանախահաշվային փաստաթղթերի պատվիրման համար։